2017/01/24

**SAJTÓKÖZLEMÉNY**

**„ENERGETIKAI** **KORSZERŰSÍTÉS** **A** **BÉKÉSCSABAI** **PETŐFI** **UTCAI** **ÁLTALÁNOS** **ISKOLÁBAN”**

**TOP-6.5.1-15-BC1-2016-00003**

**A** **projekt** **a** **Terület-** **és** **Településfejlesztési** **Operatív** **Program** **keretében** **valósul** **meg,** **amelynek** **során** **a** **Békéscsabai** **Petőfi** **Utcai** **Általános** **Iskolában** **energetikai** **korszerűsítés** **történik.** **A** **projekt** **összköltsége** **178.700.000,-** **forint,** **amelyből** **a** **támogatás** **178.700.000,-** **forint.**

A projekt kedvezményezettje Békéscsaba Megyei Jogú Város Önkormányzata. A projekt tervezett kezdete: 2016. október 1, a megvalósításának tervezett napja: 2019. március 31. A támogatás vissza nem térítendő 100%-os intenzitású.

A Petőfi Utcai Általános Iskola több épületrészből áll: a helyi védelem alatt álló főépület, a helyi védelem alatt nem álló főépület bővítményei (zsibongó és 3 emeletes épületrész), a tornaterem, és a hozzá kapcsolódó épületrészek (technikaterem és a fölötte lévő tetőtéri tanterem, korábban tornaszoba).

Az épület helyi építészeti értékvédelem alatt álló részein történő fejlesztések: a meglévő homlokzati nyílászárók felújításra kerülnek. A felújítás során a belső ablakszárny újra gyártásra, míg a tok és a külső ablakszárny felújításra kerül. A homlokzati ajtók nem kerülnek felújításra. Az épület ezen területeinek jelenlegi állapotában megtalálható nem védett udvari fém keretű homlokzati nyílászárói alumínium szerkezetű hőszigetelt nyílászárókra kerülnek kicserélésre.

Az épület ezen területein a pincefödém és a padlásfödém szigetelésre kerül. A főépület zsibongója és a nem védett bővítmény esetében történő fejlesztés: a külső falak hőszigetelésre kerülnek. Az épület tetőfödémjei szigetelésre kerülnek, tetőfödémje azon a területen, ahol komfortteret határol - szigetelésre kerülnek. Az épület homlokzati ablakai és ajtói cserére kerülnek. A helyi védelem alatt nem álló tornaterem épületrészen történő fejlesztés: a meglévő homlokzati nyílászárók felújítására és szükség szerint cserére kerül. Az épület ezen részén a tetőszerkezet szigetelésre kerül. A külső falak hőszigetelésre kerülnek. A technikaterem és a fölötte lévő tetőtéri tanterem, korábban tornaszoba esetében történő fejlesztés: a külső falak hőszigetelésre kerülnek. A tetőtér beépítéses épületrész térelhatároló szerkezete szigetelésre kerülnek. Az épület homlokzati ablakai és ajtói cserére kerülnek.

A hőleadó rendszer felújítása, szükséges helyeken radiátor-, vezeték-, szerelvény cserére kerül sor. Minden radiátorra új termosztatikus radiátorszelepek kerülnek felszerelésre. A projekt során napelemes rendszer beépítését tervezzük. A projekt megvalósítása során a meglévő épület adottságaihoz mérten a projektarányos akadálymentesítés követelményeinek meg kívánunk felelni.

A tervezéskor és a megvalósítás során is a környezetvédelmi és esélyegyenlőségi jogszabályokat maradéktalanul betartásra kerülnek. A beruházás nem kirekesztő egyetlen társadalmi csoport számára sem. A projekt eredményeként a létesítmény energiaigénye és ennek következtében a ÜHG kibocsátása csökkenni fog. A projekt környezetének ökológiai állapotára és a vizek állapotára kockázatot nem jelent,



valamint a klímakockázati tényezője sem lesz. Projektgazda vállalja a projekt 5 éves fenntartási kötelezettségét.

**További** **információ** **kérhető:** Békéscsabai Városfejlesztési Nonprofit Kft.

Telefon: +36/66/241-784

E-mail: bcsvarosfejlesztes@bcsvarosfejlesztes.hu